ਪ੍ਰਣਬ ਮੁਖਰਜੀ ਦੀ ਮੌਜੂਦਗੀ ਆਰਐਸਐਸ ਲਈ ਕਿਉਂ ਜ਼ਰੂਰੀ?\nਉਹ ਇੱਕ ਮਹੀਨਾ ਚੱਲਣ ਵਾਲੇ ਟ੍ਰੇਨਿੰਗ ਕੈਂਪ ਦੇ ਸਮਾਪਤੀ ਸਮਾਰੋਹ ਦੇ ਮੁੱਖ ਮਹਿਮਾਨ ਵਜੋਂ ਆਰਐਸਐਸ ਦੇ ਮੰਚ 'ਤੇ ਮੌਜੂਦ ਰਹਿਣਗੇ।

ਇਸ ਖ਼ਬਰ ਨੇ ਮੀਡੀਆ ਵਿੱਚ ਕਾਫ਼ੀ ਹਲਚਲ ਮਚਾਈ ਹੋਈ ਹੈ। ਇਸ ਹਲਚਲ ਵਿੱਚ ਧੜਿਆਂ ਦੀ ਸਿਆਸਤ ਦੀ ਧੂੜ ਕਾਰਨ ਆਰਐਸਐਸ ਦੀ ਕਾਰਜ ਸ਼ੈਲੀ ਦੇ ਕਈ ਪਹਿਲੂ ਸਾਹਮਣੇ ਨਹੀਂ ਆ ਰਹੇ।

ਉਂਝ ਤਾਂ ਵੱਡੇ-ਵੱਡੇ ਸਿਆਸੀ ਲੀਡਰ ਵੱਖ-ਵੱਖ ਮੌਕਿਆਂ 'ਤੇ ਆਰਐਸਐਸ ਦੇ ਕੈਂਪ ਵਿੱਚ, RSS ਦੇ ਮੰਚ 'ਤੇ ਅਤੇ ਅਣਅਧਿਕਾਰਤ ਗੱਲਬਾਤ ਲਈ ਆਰਐਸਐਸ ਦੇ ਲੋਕਾਂ ਨਾਲ ਮਿਲਦੇ ਰਹੇ ਹਨ ਪਰ ਪ੍ਰਣਬ ਮੁਖਰਜੀ ਦੇ ਜਾਣ ਦੀ ਖ਼ਬਰ ਕੁਝ ਜ਼ਿਆਦਾ ਹੀ ਚਰਚਾ ਵਿੱਚ ਹੈ।

ਪ੍ਰਣਬ ਮੁਖਰਜੀ ਦੀ ਨਾਗਪੁਰ ਯਾਤਰਾ

ਇੱਕ ਮੀਡੀਆ ਕਰਮੀ ਨੇ ਤਾਂ ਇਹ ਵੀ ਦੱਸਿਆ ਕਿ ਅੰਦਾਜ਼ੇ ਲਾਏ ਜਾ ਰਹੇ ਹਨ ਕਿ ਲੋੜ ਪੈਣ 'ਤੇ ਆਰਐਸਐਸ ਦੇ ਲੋਕ ਪ੍ਰਣਬ ਮੁਖਰਜੀ ਦਾ ਨਾਮ ਕਿਸੇ ਅਹੁਦੇ ਲਈ ਵੀ ਸੁਝਾਅ ਸਕਦੇ ਹਨ। ਪਰ ਇਸ ਗੱਲ ਦਾ ਕੋਈ ਆਧਾਰ ਨਹੀਂ ਹੈ।

ਰਾਸ਼ਟਰੀ ਸਵੈਮ-ਸੇਵਕ ਸੰਘ ਦੇ ਵਿਸਤਾਰ ਦਾ ਇਹ ਪਹਿਲਾ ਕਦਮ ਹੈ ਨਵੀਨ ਸੰਪਰਕ ਯਾਨਿ ਨਵੇਂ ਲੋਕਾਂ ਨਾਲ ਸੰਪਰਕ ਕਰਨਾ। ਉਨ੍ਹਾਂ ਦਾ ਸੁਭਾਅ ਕੀ ਹੈ ਅਤੇ ਉਨ੍ਹਾਂ ਦੀ ਆਰਐਸਐਸ ਬਾਰੇ ਕੀ ਜਾਣਕਾਰੀ ਹੈ ਇਹ ਸਭ ਜਾਣ-ਸਮਝ ਕੇ ਆਰਐਸਐਸ ਦੇ ਕਾਰਜ ਬਾਰੇ ਉਨ੍ਹਾਂ ਦਾ ਨਾਲ ਗੱਲਬਾਤ ਕਰਨੀ।

ਬੜੇ ਹੀ ਸਨਮਾਨ ਨਾਲ ਆਰਐਸਐਸ ਦੇ ਸਵੈਮ-ਸੇਵਕ ਨਵੇਂ ਸ਼ਖ਼ਸ ਨੂੰ ਸੰਘ ਬਾਰੇ ਜਾਣੂ ਕਰਵਾਉਂਦੇ ਹਨ। ਉਨ੍ਹਾਂ ਦੇ ਸਵਾਲਾਂ ਦਾ ਉੱਤਰ ਦਿੰਦੇ ਹਨ ਅਤੇ ਫਿਰ ਸੰਪਰਕ ਤੇ ਗੱਲਬਾਤ ਜਾਰੀ ਰਹਿੰਦੀ ਹੈ।

'ਪੂਰਾ ਸਮਾਜ ਹੈ ਸਵੈਮ-ਸੇਵਕ'

ਸੰਘ ਦਾ ਮੰਨਣਾ ਹੈ ਕਿ ਪੂਰਨ ਸਮਾਜ ਦੇ ਸਾਰੇ ਲੋਕ ਸਵੈਮ-ਸੇਵਕ ਹਨ। ਇਨ੍ਹਾਂ ਵਿੱਚੋਂ ਕੁਝ ਅੱਜ ਦੇ ਹਨ ਅਤੇ ਕੁਝ ਆਉਣ ਵਾਲੇ ਕੱਲ੍ਹ ਦੇ।

ਨਵੀਨ ਸੰਪਰਕ ਤੋਂ ਸ਼ੁਰੂ ਹੋ ਕੇ ਸਮਰਥਨ, ਕਦੇ ਪ੍ਰੋਗਰਾਮਾਂ 'ਚ ਆਉਣ-ਜਾਣ ਵਾਲੇ, ਰੋਜ਼ ਸ਼ਾਖਾ ਵਿੱਚ ਕੁਝ ਜਵਾਬਦੇਹੀ ਕਰਨ ਵਾਲੇ, ਨਵੇਂ ਲੋਕਾਂ ਨਾਲ ਸੰਪਰਕ ਕਰਨਾ, ਉਨ੍ਹਾਂ ਨੂੰ ਸ਼ਾਖਾ ਵਿੱਚ ਲਿਆ ਕੇ, ਸਵੈਮ-ਸੇਵਕ ਬਣਾਉਣ ਵਾਲੇ ਬਣਦੇ ਹਨ। ਇਸੇ ਤਰ੍ਹਾਂ ਹਰ ਇੱਕ ਦਾ ਇਹ ਵਿਕਾਸ ਕਾਰਜ ਹੁੰਦਾ ਹੈ। 

ਆਰਐਸਐਸ ਦੇ ਸੰਸਥਾਪਕ ਡਾ. ਹੇਡਗੇਵਾਰ

ਉਸ ਵਿੱਚ ਇੱਕ ਘੰਟਾ ਮੈਦਾਨ 'ਚ ਸਰੀਰਕ, ਮਾਨਸਿਕ ਤੇ ਬੌਧਿਕ ਸੰਸਕਾਰ ਦਿੱਤੇ ਜਾਂਦੇ ਹਨ, ਸਵੈਮ-ਸੇਵਕ ਪੂਰੇ 23 ਘੰਟੇ ਵਿਅਕਤੀਗਤ, ਪਰਿਵਾਰਕ, ਸਮਾਜਿਕ ਤਿੰਨਾਂ ਪਹਿਲੂਆਂ ਦੇ ਸੰਤੁਲਨ ਨਾਲ ਜ਼ਿੰਦਗੀ ਬਤੀਤ ਕਰਦਾ ਹੈ।

ਸਮਾਜ ਦੇ ਕਈ ਖੇਤਰਾਂ ਵਿੱਚ ਬਦਲਾਅ ਦਾ ਵੀ ਹਿੱਸਾ ਬਣਦਾ ਹੈ ਭਾਵੇਂ ਉਹ ਸਿੱਖਿਆ, ਸੇਵਾ, ਸਿਆਸਤ ਜਾਂ ਕਿਸੇ ਵੀ ਸ਼ਖ਼ਸ ਦੇ ਹੱਕ ਅਤੇ ਹਿੱਤ ਵਿੱਚ ਕਿਸੇ ਵੀ ਤਰ੍ਹਾਂ ਦੀਆਂ ਚੱਲ ਰਹੀਆਂ ਰਚਨਾਤਮਕ ਕੋਸ਼ਿਸ਼ਾਂ ਹੋਣ।

ਹਰ ਸਵੈਮ-ਸੇਵਕ ਸਾਲ ਵਿੱਚ ਘੱਟੋ-ਘੱਟ 5-7 ਨਵੇਂ ਲੋਕਾਂ ਨੂੰ ਸੰਘ ਦੇ ਸੰਪਰਕ ਵਿੱਚ ਲਿਆਉਣ ਦੀ ਕੋਸ਼ਿਸ਼ ਵੀ ਕਰਦਾ ਹੈ। ਉਸ 'ਚ ਵੀ ਸੋਚ-ਸਮਝ ਕੇ ਪ੍ਰਭਾਵੀ ਲੋਕਾਂ ਨੂੰ ਚੁਣ ਕੇ ਆਪਣੇ-ਆਪਣੇ ਦਾਇਰੇ 'ਚ ਸਪੰਰਕ ਕਰਨ ਦੀ ਕੋਸ਼ਿਸ਼ ਵੀ ਕਰਦਾ ਹੈ।

ਸੰਘ ਦੇ ਲੋਕ ਚਾਹੁੰਦੇ ਹਨ ਕਿ ਸਾਰੀਆਂ ਜਾਤਾਂ, ਖੇਤਰਾਂ, ਭਾਸ਼ਾ, ਸੰਪਰਦਾ, ਪੜ੍ਹੇ ਲਿਖੇ,...\n\ntl;dr:
ਭਾਰਤ ਦੇ ਸਾਬਕਾ ਰਾਸ਼ਟਰਪਤੀ ਪ੍ਰਣਬ ਮੁਖਰਜੀ ਆਉਣ ਵਾਲੇ ਦਿਨਾਂ 'ਚ ਨਾਗਪੁਰ ਵਿੱਚ ਆਰਐਸਐਸ ਦੇ ਪ੍ਰੋਗਰਾਮ 'ਚ ਹਿੱਸਾ ਲੈ ਰਹੇ ਹਨ।